वृश्चिक:महीने के पहले भाग में आपको कई अनुकूल परिणाम मिलेंगे। लेकिन ख़र्चों पर इस समय अंकुश लगाने का पूरा प्रयास करना होगा। बिजली से चलने वाले उपकरण या मोबाइल आदि में ख़राबी आ सकती है। इस समय वाहन चलाने में सावधानी रखनी होगी। विशेषकर अपने पैरों का खास ख़याल रखना होगा। चोट लगने का भय रहेगा। कोई ऐसा काम न करें जिससे नींद में व्यवधान आए। इस समय कोई यात्रा भी सम्भव है। महीने का दूसरा भाग आपसे अधिक मेहनत करवा सकता है। इस समय आपकी एनर्जी कम होती नज़र आएगी। इस समय हर मसले में सही गलत का फ़ैसला बहुत सोच समझ कर करें। कष्ट या परेशानी होने की स्थिति में कन्याओं को भोजन करवाएं।